Ερλέβα

Η Ερλέβα , αγγλ.: Herleva () ήταν μία Νορμανδή τού 11ου αι., γνωστή ως μητέρα τού Γουλιέλμου Α΄ τού Κατακτητή, ο οποίος γεννήθηκε από εξωσυζυγική σχέση της με τον Ροβέρτο Α΄ δούκα τής Νορμανδίας. Ήταν μητέρα και των (ετεροθαλών αδελφών τού Γουλιέλμου) Όντο τού Μπαγιέ και Ροβέρτου κόμη τού Μορταίν, οι οποίοι γεννήθηκαν από τον γάμο τής Ερλέβας με τον Ερλουίν ντε Κοντεβίλ.

 Ο βίος της 
Το υπόβαθρο τής Ερλέβας και οι συνθήκες γέννησης τού Γουλιέλμου καλύπτονται από μυστήριο. Οι γραπτές μαρτυρίες χρονολογούνται από μία ή δύο γενιές αργότερα, και δεν είναι απολύτως συνεπείς, αλλά από όλους τούς Νορμανδούς χρονικογράφους μόνο ο χρονικογράφος τής Τουρ και ο Γουλιέλμος τού Μάλμεσμπουρυ -ο τελευταίος πιστεύεται ότι απλώς αντέγραψε την πηγή τής Τουρ- υποστηρίζουν, ότι οι γονείς τού Γουλιέλμου στη συνέχεια ενώθηκαν σε γάμο.   Σύμφωνα με τον Έντουαρντ Αουγκούστους Φρήμαν, η εκδοχή τού χρονικογράφου τής Τουρ δεν μπορεί να είναι αληθής, επειδή αν η Ερλέβα παντρεύτηκε τον δούκα, τότε η γέννηση τού Γουλιέλμου θα είχε νομιμοποιηθε,ί και έτσι δεν θα ήταν γνωστός ως Γουλιέλμος ο Νόθος  από τούς συγχρόνους του. Edward Augustus Freeman,The History of the Norman Conquest of England: II 2nd Ed. The reign of Eadward the Confessor.  Note U: The Birth of William 1, p. 615.

Η παλαιότερη πηγή που αναφέρεται στην προέλευση τής Ερλέβα είναι οι προσθήκες των αρχών τού 12ου αι., που έγιναν από τον Νορμανδό χρονικογράφο Oρντέρικ Βιτάλις στο Gesta Normannorum Ducum, όπου ο πατέρας της Ερλέβα ονομάζεται Φούλμπερτ, ο οποίος θα γινόταν ο καγκελάριος τού δούκα (cubicularii ducis).   Ο Oρντέρικ αναφέρει ότι η γέννηση τού Γουλιέλμου συνέβη στο Fαλαίζ, στη Νορμανδία, που θεωρείται ότι ήταν η πατρίδα τής Ερλέβας, προφανώς κατά το 1026/7. van Houts, The Origins of Herleva, pp. 399–404.

Σε ξεχωριστή προσθήκη στο Gesta, ο Oρντέρικ αναφέρει ένα ανέκδοτο, που οδήγησε στο να χαρακτηριστεί ο Φούλμπερτ με πιο ταπεινή καταγωγή, ως βυρσοδέψης. Κατά τη διάρκεια τής πολιορκίας τής Aλανσόν, οι κάτοικοι τής πόλης λέγεται ότι αποκαλούσαν τον Γουλιέλμο peliciarius (πεταλωτής), επειδή οι συγγενείς τής μητέρας του ήταν pollinctors. Η τελευταία είναι μία σπάνια χρησιμοποιούμενη λέξη, και δύο ποιητές τού τέλους τού 12ου αι., ο Γουέις και ο Μπενουά ντε Σαιντ-Μωρ, την μεταφράζουν διαφορετικά, ως parmentier (γδάρτης/γουναράς/βυρσοδέψης) ή peletier (ράφτης), αντίστοιχα.   Μία εναλλακτική προτεινόμενη ερμηνεία των pollinctors θα έβλεπε τον Φούλμπερτ ως ταριχευτή, φαρμακοποιό ή άτομο που έβαζε πτώματα για ταφή, με το τελευταίο ίσως με τη σειρά του να αποτελεί νύξη στον αυλικό αξιωματούχο, που επέβλεπε αυτή τη διαδικασία, τον θαλαμηπόλο.  Έμμεσες ενδείξεις υποδηλώνουν, ότι ο πατέρας τής Ερλέβας δεν ήταν ένας ταπεινός βυρσοδέψης, αλλά μάλλον μέλος τής τάξης των αστών.  Τα αδέλφια της εμφανίζονται σε μεταγενέστερο έγγραφο ως μάρτυρες ενός ανήλικου Γουλιέλμου. Επίσης, ο κόμης τής Φλάνδρας αποδέχτηκε την Ερλέβα ως κατάλληλο κηδεμόνα για την κόρη του. Και τα δύο αυτά θα ήταν σχεδόν αδύνατα, αν ο πατέρας τής Ερλέβας ήταν απλώς ένας απλός βυρσοδέψης, κάτι που θα τοποθετούσε την κοινωνική του θέση λίγο πιο πάνω από αυτή ενός χωρικού.

Σύμφωνα με έναν θρύλο,  η σχέση της με τον Ροβέρτο ξεκίνησε, όταν είδε την Ερλέβα από την οροφή τού πύργου τού κάστρου του. Το μονοπάτι στην οροφή εξακολουθεί να βλέπει προς τα κάτω τις τάφρους που είναι λαξευμένοι σε πέτρα στην αυλή από κάτω, οι οποίοι είναι ορατοί μέχρι σήμερα από τα τείχη τού πύργου από επάνω. Ο παραδοσιακός τρόπος βαφής δέρματος ή ενδυμάτων ήταν να ποδοπατούν ξυπόλυτοι τα ρούχα, που ήταν βουτηγμένα στην υγρή βαφή σε αυτές τις τάφρους. Η Ερλέβα, λέει ο θρύλος, βλέποντας τον δούκα στις τάφρους του από πάνω, σήκωσε τις φούστες της ίσως λίγο περισσότερο από όσο χρειαζόταν, για να τραβήξει την προσοχή τού δούκα. Ο τελευταίος την ερωτεύτηκε αμέσως, και διέταξε να την φέρουν μέσα (όπως συνηθιζόταν για κάθε γυναίκα που τραβούσε την προσοχή τού δούκα) από την πίσω πόρτα. Η Ερλέβα αρνήθηκε, λέγοντας ότι θα έμπαινε στο κάστρο τού δΔούκα μόνο με άλογο από την μπροστινή πύλη, και όχι ως μία συνηθισμένη κοινή θνητή. Ο δούκας, γεμάτος πόθο, δεν μπορούσε παρά να συμφωνήσει. Σε λίγες ημέρες, η Ερλέβα, ντυμένη με τα καλύτερα που μπορούσε να προσφέρει ο πατέρας της, και καθισμένη σε ένα άσπρο άλογο, διέσχισε υπερήφανα την μπροστινή πύλη με το κεφάλι ψηλά. Αυτό έδωσε στην Ερλέβα ένα ημιεπίσημο καθεστώς ως παλλακίδας τού δούκα.  Αργότερα γέννησε τον γιο του, Γουλιέλμο, το 1027 ή το 1028. 

 Ο γάμος με τον Ερλυίν ντε Κοντεβίλ 
αριστερά|μικρογραφία|Πρόσοψη τού 13ου αι. τής Μονής τού Γκρεσταίν, η οποία ιδρύθηκε το 1050 από τους Ερλούιν και Ερλέβα
Η Ερλέβα αργότερα παντρεύτηκε τον Ερλυίν ντε Κοντεβίλ το 1031. Ορισμένες αναφορές υποστηρίζουν, ότι ο Ροβέρτος την αγαπούσε πάντα, αλλά το χάσμα στην κοινωνική τους θέση καθιστούσε τον γάμο αδύνατο, έτσι, για να τής προσφέρει μία καλή ζωή, την πάντρεψε με έναν από τούς αγαπημένους του ευγενείς. 

Από τον γάμο της με τον Ερλυίν απέκτησε δύο γιους: τον Όντο, ο οποίος αργότερα έγινε επίσκοπος τού Μπαγιέ, και τον Ροβέρτο, ο οποίος έγινε κόμης τού Μορταίν. Και οι δύο έγιναν εξέχοντες κατά τη διάρκεια τής εξουσίας τού Γουλιέλμου. Απέκτησαν επίσης τουλάχιστον δύο κόρες: την Έμμα που παντρεύτηκε τον Ριχάρδο λε Γκοζ υποκόμη τού Αβράνς, και μία κόρη άγνωστου ονόματος που παντρεύτηκε τον Γουλιέλμο κύριο τού λα Φερτέ-Μασέ. 

 Το τέλος 
δεξιά|μικρογραφία|Άγαλμα τής Αρλέτ στο Χυί τού Βελγίου, όπου η μητέρα τού Γουλιέλμου Α΄ τού Κατακτητή θεωρείται παιδί τής χώρας 
Σύμφωνα με τον Ροβέρτο τού Τορινί, η Ερλέβα τάφηκε στο αβαείο τού Γκρεσταίν, το οποίο ιδρύθηκε από τον Ερλυίν και τον γιο τους Ροβέρτο γύρω στο 1050. Αυτό θα έθετε την Ερλέβα στα 40 της περίπου, την εποχή τού τέλους της. 

 Σημειώσεις 

 Πηγές 

 Αναφορές 

 Εξωτερικοί σύνδεσμοι 
 Η ζωή της Χάρλετ, ή Ερλέβα, μητέρας του Γουλιέλμου του Κατακτητή (με εικόνες)

Κατηγορία:Οίκος της Νορμανδίας